રાજકોટ: સૌરાષ્ટ્ર યુનિવર્સિટી દ્વારા આગામી સપ્ટેમ્બરમાં નેકના મૂલ્યાંકન માટે સેલ્ફ સ્ટડી રિપોર્ટ(એસએસઆર) મોકલવામાં આવ્યા બાદ નવેમ્બરમાં નેકની ટીમ મૂલ્યાંકન માટે આવનાર છે ત્યારે ગત 2014માં નેકના મૂલ્યાંકન વખતે આવેલી પીઅર્સ ટીમે કરેલી ભલામણમાંથી મોટાભાગનાની પૂર્તતા પાંચ વર્ષમાં થઇ શકી ન હોવાથી 2019માં નેકના મૂલ્યાંકનમાં ‘એ’ ગ્રેડ ગુમાવવાની ભીતિ પણ શિક્ષણવિદ્દો કરી રહ્યા છે અને તેના માટે છેલ્લા દોઢ વર્ષમાં જે મહત્ત્વની કામગીરી થવી જોઇતી હતી તે ન થતા હાલમાં વાઇસ ચાન્સેલર અને પ્રો-વાઇસ ચાન્સેલર સૌરાષ્ટ્ર યુનિવર્સિટીની આબરૂ બચાવવા ઊંધા માથે થયા છે.